మధుర : ద్వారక శారదా పీఠాధిపతి స్వామి స్వరూపానంద సరస్వతి బృందావనంలో సంచలన వ్యాఖ్యలు చేశారు. భారతదేశంలో జన్మించిన ముస్లిములందరూ హిందువులే అంటూ  ఇటీవల త్రిపురలో జరిగిన సభలో రాష్ట్రీయ స్వయంసేవక్ సంఘ్ (ఆర్ఎస్ఎస్) చీఫ్ మోహన్ భగవత్ చేసిన వ్యాఖ్యలను స్వామి వ్యతిరేకించారు. నిజమైన హిందువులు వేదాలు, శాస్త్రాలను నమ్ముతారని స్వామీజీ పేర్కొన్నారు. అలాగే ముస్లిములు ఖురాన్, హదీస్ లు చదువుతారని, క్రైస్త్రవులు వారి మత గ్రంథమైన బైబిల్ పై విశ్వాసం చూపిస్తారని స్వామి వ్యాఖ్యానించారు. అయోధ్యలో ఆలయ వివాదంపై స్పందించిన స్వామీజీ తాము లౌకిక వాదులమని చెప్పుకునే రాజకీయ పార్టీలు అయోధ్యలో రామాలయాన్ని నిర్మించలేవని స్వామి స్పష్టం చేశారు. శంకరాచార్యులు, ధర్మాచార్యులకు మాత్రమే ఆయోధ్యలో రామాలయాన్ని నిర్మించే హక్కు ఉందన్నారు. ఎన్నికల్లో ఈవీఎంల వినియోగంపై మాట్లాడిన స్వామి బ్యాలెట్ పత్రాల వినియోగానికే తాను మద్ధతు పలుకుతానన్నారు. గంగా, యమున నదుల్లో కాలుష్యం పెరిగిందని స్వామి వివరించారు.----
madhura : dwaaraka saaradaa peethaadhipati swami swaroopaananda saraswati brundaavanamlo sanchalana vyaakhyalu chesaru. bhaaratadesamlo janminchina muslimulandaru hinduvule antuu  iteevala tripuralo jarigina sabhalo rashtriiya swayamsevak sangh (arss) cheef mohan bhagavat chesina vyaakhyalanu swami vyatirekinchaaru. nijamaina hinduvulu vaedaalu, saastraalanu nammutaarani swamiji perkonnaru. alaage muslimulu khuran, hadis lu chaduvutaarani, kraistravulu vaari matha grandhamaina baibil pai vishwaasam chuupistaarani swami vyaakhyaaninchaaru. ayodhyalo aalaya vivaadampai spandinchina swamiji taamu loukika vaadulamani cheppukune rajakeeya paarteelu ayodhyalo ramalayanni nirminchalevani swami spashtam chesaru. sankaraachaaryulu, dharmacharyulaku matrame aayodhyalo ramalayanni nirminche hakku undannaaru. ennikallo eevaemla viniyogampai matladina swami ballet patraala viniyogaanike taanu maddhatu palukutaanannaaru. gangaa, yamuna nadullo kaalushyam perigindani swami vivarinchaaru.----